Александър Федотов е роден на 6.03.1956 г. в Новосибирск. През 1979 г. завършва Факултета по Изтокознание на Санкт Петербургския университет, специалност монголистика и втора специалност тибетология.
През 1987 г. придобива научната степен „доктор” в Софийския университет „Св. Кл. Охридски” по Източни литератури и култури, а през 1998 г. става „доктор на науките” по Източни литератури и култури.
Академичната си кариера Александър Федотов развива в Софийския университет. През периода 1981-1987 г. е асистент по Източни литератури и култури в Софийския университет, през 1987-1990 е главен асистент, през 1990-1999 е доцент. От 1999 г. е професор по Източни литератури и култури (корейска, тибетска и монголска литература).
В дългогодишната си работа в Софийския университет проф. Федотов заема и редица ръководни длъжности: избран е за заместник-декан на Факултета по класически и нови филологии (1995-2001). От 1998 г. е директор на Центъра за източни езици и култури към Университета. Ръководител е на Катедра „Езици и култури на Източна Азия“ (2001-2006), заместник-ректор на Софийския университет (2001-2007).
Академичната общност загуби уважаван колега, ерудиран и обичан преподавател, забележителен учен.
31.10.2018 9:34 am
Последно редактиран: 31.10.2018 10:45 am